# Ohar-bidaltzea

Atal honetan bildutako argibideak erabil ditzakezu GNOMEren erroreen berri emateko, GNOMEren aplikazioei edo dokumentazioari buruzko iradokizunak edo iruzkinak egiteko, edo GNOMEri nola lagundu jakiteko.

## Akatsen berri-emateak

GNOMEren aplikazioren batean akatsik aurkitzen baduzu, jakinarazi mesedez! Garatzaileek berri-emate horiek irakurtzen dituzte eta jakinarazitako akats guztiak konpontzen saiatzen dira. Saiatu ahalik eta xehetasun handienaz azaltzen akatsak noiz agertzen diren (zein komando sartu dituzun, zein botoi sakatu duzun...). Errore-mezuak agertzen badira, jar itzazu horiek ere.

Erroreen berri emateko modurik errazena Bug Buddy erabiltzea da, hau da, GNOMEk integratuta daukan erroreen berri emateko tresna. Aplikazioren bat kraskatzen bada, automatikoki abiarazten da. GNOMEren garatzaileek behar dituzten xehetasunak automatikoki biltzen dira berez, baina gehiago lagundu nahi baduzu, adieraz ezazu zer egiten ari zinen aplikazioa kraskatu denean.

Akats edo erroreen berri emateko eta ezagutzen diren akatsen zerrenda arakatzeko, GNOMEren programa-erroreen segimendurako datu-basea erabili dezakezu. Aipatutako moduan akatsen berri emateko, erregistratu egin behar zara, eta ez ahaztu Akatsak idazteko jarraibideak irakurtzeaz.

Kontuan izan GNOMEren aplikazio asko GNOMEtik kanpo garatu direla, edo enpresa komertzialek garatu dituztela (nahiz eta produktu horiek software libre izan). Adibidez, Inkscape, bektore-grafikoen aplikazioa, SourceForge-n garatu da. Produktu horien erroreei buruz berri emateko edo iruzkinak egiteko, dagokien erakundera edo enpresara jotzea gomendatzen da. Programa-erroreen berri emateko tresna erabiltzen baduzu, erroreen berri-emateak automatikoki bidaliko ditu dagozkien datu-baseetara.

## Iradokizunak eta iruzkinak

Iradokizunen bat baduzu edo aplikazio baterako eginbide berriren bat eskatu nahi baduzu, programa-erroreen segimendurako datu-basea erabil dezakezu. Akatsen berri-emateak hemen azaltzen den bezala bidali: . Eta dagokion urratsean hautatu Larritasuna: Hobekuntza.

## Dokumentazioari buruzko iruzkinak

GNOMEren dokumentuetako batean errore edo akatsak aurkitzen badituzu, edo dokumentuari buruzko iruzkin edo iradokizunik baldin baduzu, jakinaraz iezaguzu! Horretarako modurik errazena lehen azaldu dugun bezala akatsen berri-emateak bidaltzea da; dagokion urratsean hautatu Osagaia: docs (edo orokorra docs osagairik ez badago). Zure iruzkina GNOMEren dokumentazio orokorrari buruzkoa baldin bada (adibidez GNOMEren erabiltzailearen gida ) eta ez aplikazio jakin baten eskuliburuari buruzkoa, hautatu Produktua: gnome-user-docs.

Nahi izanez gero, iruzkinak posta elektroniko bidez ere bidal ditzakezu GNOMEren dokumentazio-proiektua posta-zerrendara. Helbidea: gnome-doc-list@gnome.org. Bidenabar: garatzailea ez bazara eta GNOMEn lagundu nahi baduzu, jarri harremanetan GDPrekin eta lagun iezaguzu GNOMEren dokumentazioa hobetzen.

## Parte hartu GNOME proiektuan

Espero dugu gustukoa izango duzula GNOME erabiltzea eta emaitza onak emango dizkizula. Nolanahi ere, beti hobetu daiteke.

Denbora librerik baldin baduzu, software libreko komunitatean parte hartzeko gonbita egiten dizu GNOMEk. Eremu asko daude. GNOMEk programatzaileak behar ditu, baina baita ere itzultzaileak, dokumentazio-idazleak, proba-egileak, artistak eta abar.

GNOMEko kide izateko informazio gehiago nahi izanez gero, joan helbide honetara: http://live.gnome.org/JoinGnome.

GNOMEra informazioa bidaltzeari buruzko argibide gehiago nahi izanez gero, erroreen berri-emateak, iradokizunak eta zuzenketak bidaltzeko, esate baterako, ikusi .