# Visszajelzés

Ez a rész információkat tartalmaz a GNOME hibáinak bejelentéséről, javaslatok tételéről és a GNOME alkalmazásokkal vagy dokumentációkkal kapcsolatos véleményének elmondásáról, illetve ismerteti, hogy hogyan segítheti a GNOME fejlesztését.

## Hibák jelentése

Ha hibát talált valamely GNOME alkalmazásban, kérjük jelentse! A fejlesztők elolvassák az összes hibajelentést és megpróbálják javítani a hibákat. Próbálja minél pontosabban leírni a hiba előfordulásának körülményeit (Milyen parancsokat adott ki? Mely gombokra kattintott?). Ha kapott hibaüzeneteket, azokat is vegye fel a hibajelentésbe. A hibajelentést angolul írja meg!

A hibák jelentésének legegyszerűbb módja a GNOME beépített hibajelentő eszköze, a Bug buddy használata. Ez automatikusan elindul, amennyiben egy alkalmazás összeomlik. A GNOME fejlesztők által igényelt részletek automatikusan összegyűjtésre kerülnek, de további segítséget jelent, ha leírja, mivel foglalkozott az összeomlás bekövetkeztekor.

Ezen kívül a GNOME hibakövető adatbázisához csatlakozva is beküldhet hibajelentéseket és böngészheti az ismert hibák listáját. Regisztrálnia kell magát, mielőtt ilyen módon bejelenthetné a hibákat. Továbbá olvassa el a Hibajelentési útmutatásokat (angol) is.

Ne feledje el, hogy egyes GNOME alkalmazásokat nem a GNOME infrastruktúráján, vagy külső cégek fejlesztenek (azonban ezek a termékek is szabad szoftverek). Az Inkscape vektorgrafikus alkalmazás például a SourceForge infrastruktúráján készül. Ezen termékek hibajelentéseit a megfelelő szervezethez vagy céghez kell továbbítani. Ha a Hibajelentő eszközt használja, az a hibajelentéseket automatikusan a megfelelő adatbázisba továbbítja.

## Javaslatok és vélemények

Ha javaslata van, vagy az egyik alkalmazáshoz új szolgáltatásokat szeretne kérni, ezt is megteheti a hibakövető adatbázison keresztül. A javaslatát a részben leírtaknak megfelelően küldje be és a megfelelő helyen válassza az Severity: Enhancement lehetőséget.

## Vélemények a dokumentációról

Ha pontatlanságot vagy elírást talált a GNOME dokumentációjában, illetve véleménye vagy javaslatai vannak a dokumentációval kapcsolatban, közölje velünk! Ezt legegyszerűbben egy hibajelentés - a korábbiakban leírt módon történő - elküldésével és a megfelelő lépésben a Component: docs kiválasztásával (vagy a general, ha nincs docs összetevő) teheti meg. Ha a megjegyzése egy adott alkalmazás kézikönyve helyett az általános GNOME dokumentációt érinti (például a GNOME felhasználói kézikönyvet), akkor válassza a Product: gnome-user-docs lehetőséget.

Ennek alternatívájaként elküldheti véleményét e-mailben (angolul) a GNOME dokumentációs projekt levelezőlistájára, a címe gnome-doc-list@gnome.org. Ezen kívül: ha nem programozó, de jól beszél angolul és segíteni kívánja a GNOME-ot, csatlakozhat a GDP-hez és segíthet fejleszteni a GNOME dokumentációját.

## Csatlakozás a GNOME projekthez

Reméljük, hogy szívesen használja a GNOME-ot és hatékonynak találja a munkavégzést a GNOME környezetben. Azonban mindig van lehetőség a fejlesztésre.

A GNOME meghívja, szabadidejében csatlakozzon szabadszoftveres közösségünkhöz. Számos terület van. A GNOME főleg programozókat vár, de szükség van fordítókra, dokumentációírókra, tesztelőkre, grafikusokra is.

A GNOME-hoz csatlakozással kapcsolatos további információkért keresse fel a http://live.gnome.org/JoinGnome oldalt.

A visszajelzés módjával kapcsolatos információkért, például hibajelentések, javaslatok és a dokumentáció javításai esetén olvassa el a részt.